નવી દિલ્હી- મોદી સરકારની કેન્દ્રીય કેબિનેટે અનુસૂચિત જાતિ અને અનુસૂચિત જનજાતિ અધિનિયમમાં સુધારાને મંજૂરી આપી દીધી છે. ત્યારબાદ મોદી સરકાર આ સુધારેલા બિલને સંસદના વર્તમાન સત્રમાં જ રજૂ કરશે. આ મુદ્દે NDAના સાથી પક્ષ લોક જનશક્તિ પાર્ટીના વડા અને કેન્દ્રીય પ્રધાન રામવિલાસ પાસવાને વડાપ્રધાન નરેન્દ્ર મોદીને પણ પત્ર લખ્યો હતો. જેમાં રામવિલાસ પાસવાને સુપ્રીમ કોર્ટના ચુકાદા પછી મોદી સરકારની છબી દલિત વિરોધી બની હોવાનો દાવો કર્યો હતો. ત્યારબાદ મોદી સરકારે હવે બિલમાં સુધારો કરવાનું નક્કી કર્યું છે.